C 88/68
SK
Úradný vestník Európskej únie
24.2.2022
Sieť potokov „Jalle“ a „Estey“, ktoré tokmi k estuáru Gironde odvodňujú všetky pôdy, dodala tomuto prostrediu členitý povrch, na ktorom sa vynímajú štrkovité vrcholce kopcov.
Zároveň tvoria hranice viacerých obcí.
Zemepisná oblasť chráneného označenia pôvodu „Saint-Estèphe“ preto zodpovedá územiu obce Saint-Estèphe.
Územie obce oddeľuje od obce Saint-Seurin-de-Cadourne na severe močiar, ktorý odvodňuje potok „Estey de la Calupeyre“ a na juhu močiar Lafite, ktorý odvodňuje potok „Jalle du Breuil“.
Vrcholy kopcov tvoria prevažne piesčito-štrkovité alebo ílovito-štrkovité pôdy.
Západná časť sa vyznačuje tvrdým vápencovým skalným podkladom, ktorý nepravidelne pokrývajú piesčito-štrkovité a plytké rendzinové pôdy.
Bohatstvo lokalizovaných druhov usadenín je čiastkovým dôvodom rôznorodosti krajiny a škály farieb pôdy.
Miestne názvy, napr. „Cos“ alebo „Pez“, sa vzťahujú na pahorkatinový reliéf aj na štrkovitý charakter pôd.
Chránené označenie pôvodu „Saint-Estèphe“ je najsevernejším z chránených označení pôvodu, ktoré sú späté s konkrétnou obcou v regióne Médoc, a druhým najväčším z hľadiska rozlohy.
Vinohrady pokrývajú väčšinu vrcholov kopcov územia obce, čím utvárajú krajinný ráz.
Oblasť sa vyznačuje hustou sieťou vedľajších ciest, ktoré spájajú viacero osád.
Tieto osady, napr.
Marbuzet, Blanquet, Pez, Leyssac a SaintCorbian, sa nachádzajú v okolí vinohradníckych zámkov.
Najlepšie oblasti „cru“ sa vyznačujú okázalými samostatnými zámkami, ktoré sa nachádzajú v strede ich vinohradov.
Vlhké údolia na severe a juhu obce, ktoré tvoria močiare kolmé na estuár, sú pokryté pasienkami a miestami ich pokrýva lesný porast.
Napokon sa na východe vo veľmi malej vzdialenosti od estuáru nachádzajú štrkovité vrcholy kopcov, ktoré sú charakteristickou vlastnosťou chráneného označenia pôvodu „Saint-Estèphe“, čím sa zóna pokrytá usadeninami „palus“ zužuje na pásmo so šírkou 200 až 300 metrov.
8.2.
Opis ľudských faktorov, ktoré sú rozhodujúce pre súvislosť Gui Martin de Saint-Estèphe, ktorý spravoval arcikňazstvo Lesparre, bol v 13. storočí pánom vinice Calon.
Obec SaintEstèphe sa nato stala známou svojím „dobrým viničom“, ktorý bol už vtedy výnosnejší ako pestovanie obilnín.
Statky ďalších zemepánov na území, ktoré sa neskôr stalo obcou Saint-Estèphe, vytvorili historický základ osád, napr. statok Blanquet alebo vazalský statok Lassalle de Pez.
Desiatok „Saint-Estèphe“ dosiahol v 17. a 18. storočí najvyššiu úroveň v rámci regiónu Médoc.
Podľa historických záznamov však povesť vín „Saint-Estèphe“ úzko súvisela s činnosťou obchodníkov z Bordeaux, ktorí uskutočňovali ich zrenie a predaj.
Počas rozkvetu v 19. storočí boli založené veľké vinice, ako ich poznáme dodnes.
Veľké, okázalé zámky z toho obdobia sú dôkazom ich prosperity, moci a životaschopnosti.
Podobne, ako je to pri iných chránených označeniach pôvodu vín na polostrove Médoc, „cru“ obce Saint-Estèphe boli uznané v rôznych klasifikáciách viníc vypracúvaných od 17. a 18. storočia.
Klasifikáciou vín Bordeaux z roku 1855 sa uznalo päť „cru“ obce Saint-Estèphe a klasifikáciou vín „cru bourgeois“ z roku 1932 sa obci pripísalo približne 40 „crus“.
V súčasnosti sa takmer polovica vín Saint-Estèphe predáva mimo vnútroštátneho územia, a to v Belgicku, Spojenom kráľovstve, Nemecku a Holandsku, alebo sa vyváža do Spojených štátov, Švajčiarska a Ázie.
Chránené označenie pôvodu „Saint-Estèphe“ bolo uznané vyhláškou z 11. septembra 1936.
Vinohradnícka oblasť vyprodukuje priemerne 65 000 hektolitrov tichého červeného vína.
Tieto vína majú výrazne červenú farbu.
Zvyčajne sa vyrábajú zo zmesi odrôd, v ktorej je hlavnou odrodou Cabernet Sauvignon N.
Táto odroda dodáva vínam robustnú štruktúru bohatú na taníny.
Odroda Merlot N často dopĺňa korenisté tóny nádychom červeného ovocia.
Štruktúru a komplexnosť posilňuje odroda Cabernet Franc N alebo Petit Verdot N, pričom druhá uvedená môže pridať čerstvosť v rokoch zberovej zrelosti.
Tieto plné a výrazné vína si vyžadujú viacero rokov vyzrievania, aby nadobudli guľatosť, ovocnosť a jemnosť.
Kvalita a originalita vín chráneného označenia pôvodu „Saint-Estèphe“ vyplýva z výnimočnej kombinácie pôdy a topografickej polohy pozemkov v blízkosti estuáru, ktoré chránia vinohrady pred extrémnymi klimatickými podmienkami.